GiliGold/VAD_KnessetCorpus huggingface dataset:
קרן שפר: זאת תכנית כוללת של 28 מיליון.
משה גפני: טבריה גם פה?
קרן שפר: זה הסיפור של הכביש שעושים סביב קבר מאיר בעל הנס?
קרן שפר: יכול להיות, זה משרד התחבורה.
משה גפני: זאת כנראה אותה החלטה.
קרן שפר: יש תכנית מפורטת.
קרן שפר: אני חושבת שהכביש שייך למשרד התחבורה.
משה גפני: פניה מס' 1139.
מורן מזור: פניה זאת מיועדת לביצוע התאמות אחרונות בתקציב הפיתוח של משרד התחבורה בהתאם לקצב הביצוע בשנת 2012.
משה גפני: פניות מס' 1140, 1174.
עדי חכמון: הפנייה נועדה לבצע שינויים פנימיים בתקציב הפיתוח של רשות המים ולהעביר 25 מיליון שקלים מתקציב הפיתוח לתקציב התמיכות.
עדי חכמון: זה על-מנת שנוכל לשלם לספקים שנותנים הנחות לתעריפי המים בנכים בשנת 2013.
משה גפני: אני רואה שיש פה מתן הנחות לנכים.
משה גפני: זאת החלטה שלנו, נכון?
משה גפני: מעבירים את זה מתקציב המדינה לרשות?
עדי חכמון: בהרשאה להתחייב מתקציב הפיתוח לתקציב התמיכות כדי שאפשר יהיה לפתוח התחייבויות מול הספקים.
משה גפני: אבל הכסף צריך להגיע מתקציב המדינה.
משה גפני: הוא לא על חשבון הצרכנים?
עדי חכמון: לא על חשבון הצרכנים.
משה גפני: פניה מס' 1141.
אמיר אדרי: פניה תקציבית זאת נועדה לתגבור 6 תקנים לרשות הגז הטבעי בגין סיכון תקציבי.
משה גפני: פניות מס' 1143, 1144.
אמיר אדרי: פניה תקציבית זאת נועדה לתקצב סך של 50,000 שקלים במזומן ממשרד האנרגיה לרשות המים ולביצוע שינויים פנימיים בתקציב משרד האנרגיה והמים.
משה גפני: 50,000 אלף שקלים.
משה גפני: מה זה הטלפונים הלווייניים?
אמיר אדרי: הטלפונים הלווייניים נועדו לשמש בשעת חירום.
אמיר אדרי: במקרה שיש תקלה ויש חשש שכל הרשת הסלולארית תקרוס.
משה גפני: פניה מס' 1148 אישרנו.
משה גפני: אני חוזר לעמוד 63.
משה גפני: פניה מס' 1146, 1147 – רשות החשמל.
אמיר אדרי: פניה תקציבית זאת נועדה לתקצב סך של 280,000 שקלים במזומן עבור רשות החשמל בגין שכירת משרד לפעילותו.
משה גפני: למה צריך את המשרד?
אמיר אדרי: הפעילות של רשות החשמל גדלה.
משה גפני: אני עובר לעמוד 71.
משה גפני: פניות מס' 1150-1173.
מיכה פרלמן: הפניה נועדה לבצע הסטות בתקציב המדינה ולהעביר 503 מיליוני שקלים למערכת ההשכלה הגבוהה כדי לממן את התכנית הרב שנתית.
מיכה פרלמן: זאת בעצם המנה השנייה שהגיעה עכשיו לפני שהגענו לפני כמה שבועות עם המנה הראשונה בסך 250 מיליון שקלים.
מיכה פרלמן: מאז גם הצגנו לוועדה את התכנית הרב שנתית.
מיכה פרלמן: זאת בעצם המנה השנייה.
משה גפני: אני רואה שזה יורד מכל המשרדים.
מיכה פלדמן: זה הסטות בתקציב המדינה.
מיכה פלדמן: בגלל שזה לא מתוקצב בבסיס, ההסכם נעשה אחרי התקציב הדו-שנתי ולכן כל שנה אנחנו עושים הסטה כדי להעביר את הכספים הללו.
משה גפני: הפניה אושרו.
משה גפני: הועבר חצי מיליארד שקל למוסדות להשכלה גבוהה.
משה גפני: פניה מס' 1175 – ילדים ופנימיות רווחה אין נציג.
משה גפני: פניה מס' 1176, 1178, 1180.
אסף וסרצוג: הפניה נועדה להעביר סך של - - - שקלים מתקציב המשרד לביטחון פנים וכן לביצוע שינויים פנימיים שעיקרם: תגבור תקציב הגמלאות של המשטרה ושירות בתי הסוהר בסך של 90 מיליוני שקלים, תגבור תקציב השכר של המשטרה בסך של כ-25 מיליוני שקלים - - -
משה גפני: אתם גם הולכים לקצץ היום בתקציב?
משה גפני: אני לא מבין, יש קיצוץ ויש תוספת?
אסף וסרצוג: של המשרד לביטחון פנים?
אסף וסרצוג: לא, הסעיף הקודם היה במנהל האזרחי.
משה גפני: פניות מס' 1177, 1179.
מורן מזור: פניה תקציבית זאת מיועדת להתאמת התקציב השוטף של משרד התחבורה לקצב הביצוע בפועל בשנת 2012.
משה גפני: פניות מס' 1181, 1182.
עמית סדן: הפניה נועדה לתקצוב של 67 מיליון - - -
משה גפני: כל-כך הרבה כסף להוצאות משפטיות?
עמית סדן: פעם שעברה זאת היתה פנייה לשכירת שירותי רואה חשבון ושמאים בשביל לעזור - - -
משה גפני: היה גם הוצאות משפטיות.
עמית סדן: פה מדובר על מימון של פסקי דין חלוטים שנפסקו נגד המדינה ונדרש לשלמם.
עמית סדן: הם כבר בוצעו בפועל.
משה גפני: זה שאתם מורידים את זה מכל מיני מקומות, זה לא יפגע בפעילות?
משה גפני: טוב, אנחנו בסוף שנה.
משה גפני: פניות מס' 1183, 1184.
עמית סדן: הפניה נועדה לתקצוב 2.
עמית סדן: 688,000 שקלים בהרשאה להתחייב לרשות למאגר ביומטרי וכן תקצוב של 36 חודשי עבודה בלתי צמיתה למנהל חירום וכ-2 מיליון שקלים למימון הבחירות שנערכו במועצות האזוריות.
משה גפני: פניות מס' 1185, 1189, 1192.
עמית סדן: הפניה נועדה לנושאים הבאים: תקצוב של כ-102 מיליון שקלים במזומן ו-14 מיליון שקלים בהרשאה להתחייב למענקי פיתוח.
עמית סדן: 74 מיליוני שקלים למענק בירה וכ-28.5 מיליון שקלים בהרשאה להתחייב עבור ביצוע ביקורת על רשויות מקומיות במשרד הפנים וכן לביצוע שינויים פנימיים.
משה גפני: מה זה מענק בירה?
משה גפני: מה הוא כולל?
עמית סדן: תגבור.
עמית סדן: בבסיס יש 175 מיליון שקלים והסיכום הוא על סכום גבוה יותר.
עמית סדן: כן יש סיוע להקמה של ארנה בירושלים.
משה גפני: פניות מס' 1186, 1190, 1191 – משרד המדע.
מיכה פרלמן: הפניה נועדה להעביר 1.2 מיליון שקלים למשרד המדע, 1.1 מיליון שקלים למשרד להגנת הסביבה עבור פרויקטים בתחום הקרינה הבלתי מייננת ועוד 200,000 שקלים ממשרד החינוך עבור פרויקטים בתחום הרובוטיקה.
משה גפני: פניות מס' 1187, 1188.
עמית סדן: הפניה נועדה לתקצוב של 2 מיליון שקלים עבור תפעול משרד הפנים ותקצוב של 5 מיליון שקלים לרזרבת שר הפנים, 4 מיליון שקלים לקריות חינוך ו-3 מיליון שקלים עבור מענק פיתוח ברשויות המקומיות.
משה גפני: פניות מס' 1193 – 1196.
עמית סדן: הפניה נועדה להעברת סכום של 10 מיליוני שקלים לפרויקט תעודות זהות חכמות ו-4 מיליון שקלים למימון של הרחקה של זרים מישראל.
משה גפני: פניות מס' 1197, 1198.
עופר מרגלית: הפניה נועדה לתקצוב הלוואה בסך 80 מיליון שקלים.
משה גפני: הביאו עוד חוברת.
פניה קירשנבאום: הוא עדיין לא הספיק להסביר מה הוא מעביר.
פניה קירשנבאום: תסביר, אני אצביע עוד פעם.
עופר מרגלית: הפניה נועדה לתקצוב הלוואה בסך 80 מיליוני שקלים לערוצי הטלוויזיה המסחריים, תיקון החוק שאושר ב-20.12.2012 בעצם הסדיר את החוב של ערוץ 10 וגם של רשת.
משה גפני: פניות מס' 1199 – 1209.
מאיר בינג: הפניה נועדה להוסיף כ-1.5 מיליארד שקלים לתקציב מערכת הביטחון וזאת בהתאם להחלטת הממשלה מינואר 2012.
משה גפני: הסביר לי שר האוצר שהכסף הזה הוא כסף שבעצם משרד הביטחון כבר הוציא אותו.
משה גפני: בעצם עושים פה שינוי שבעצם לא משנה את המצב.
משה גפני: זה לא שיש להם עכשיו עוד תקציב.
משה גפני: שלא נחשוב שבויכוח בין שר האוצר לבין שר הביטחון, ידו של שר הביטחון גברה.
משה גפני: כך אני מבין.
מאיר בינג: יש את החלטת הממשלה שאימצה שינוי בסדר עדיפויות בתקציב המדינה לשנת 2012 - - בוועדת טרכטנברג.
מאיר בינג: בהחלטה מה-8.1.2012 התקבלה גם החלטה - - -
משה גפני: מה שייך לפה טרכטנברג?
מאיר בינג: באותה החלטה של טרכטנברג שאימצו, קיבלו גם החלטה על מערכת הביטחון.
מאיר בינג: בהתחלה הורידו להם, החזירו להם.
משה גפני: מה שייך טרכטנברג לתקציב של משרד הביטחון?
מאיר בינג: ההחלטה היא אותה החלטה מה-8.1.
מאיר בינג: בהחלטה זאת קיבלו החלטה להוסיף 3.1 מיליארד שקלים למערכת הביטחון בהתאם לעמידה באבני דרך מסוימים: שקיפות ובקרה.
מאיר בינג: במקומות שהם עמדו באבני הדרך הם מקבלים את הכסף ובמקומות שהם לא עמדו, הם לא מקבלים כסף.
משה גפני: פניה מס' 1210 – חטיבה להתיישבות
יוגב גרדוס: הפניה נועדה לתקצב הרשאה של 203 מיליון שקלים לחטיבה להתיישבות.
יוגב גרדוס: למעשה, במהלך השנה אנחנו תקצבנו את החטיבה במזומנים שלא הספיקו לצאת.
יוגב גרדוס: לכן לקחנו את הכסף - - -
משה גפני: פניה מס' 1211.
עמית סדן: פניה זאת נועדה לתקצב 200 מיליון שקלים בהרשאה להתחייב עבור מענק איזון מותנה.
עמית סדן: מענק איזון מותנה זה שנותנים מענק איזון וחלקו מותנה בעמידה ביעדים.
עמית סדן: זה לכל הרשויות.
פניה קירשנבאום: יש רשויות שלא מקבלות את המענק האיזון?
עמית סדן: כל הרשויות צריכות לעמוד ביעדים של גביה בשביל לקבל מענק מותנה שניתן רק בשנה העוקבת בשנה לאחר מכן.
פניה קירשנבאום: זה מחולק לפי קריטריונים או שזה בעדיפות של השר והוא מחלק?
עמית סדן: זה לפי קריטריונים.
עמית סדן: מי שעומד ביעדי הגבייה שהוגדרו מתחילת השנה, שמוגדרים שווה בשווה לכולם, הוא מקבל את המענק המותנה.
עמית סדן: זה לא גמיש.
משה גפני: פניה מס' 1212 עד 1213.
קרן שפר: הפניה נועדה להעברת תקציב ממשרד הבריאות לרשות הטבע והגנים לפעולות פיקוח למניעת התפשטות הלישמניה.
משה גפני: פניות מס' 1214 – 1215.
צור אגזאן: פניה זאת נועדה לתקצוב 2 מיליון לשיפוי בגין סולר למקוואות וכן ביצוע שינויים פנימיים.
משה גפני: אני מבקש להודיע לחברי הוועדה וגם למשרד.
משה גפני: כאשר אנחנו קיבלנו החלטה על שיפוי של הרכבת ושל סולר לכל מיני נושאים שהחלטנו עליהם, חבר הכנסת אורי אריאל ואנוכי העלנו את העניין של שיפוי הסולר למקוואות.
משה גפני: אז הועברו 2 מיליון שקלים עבור שיפוי הסולר.
משה גפני: אני מבקש להודיע חד משמעית שהכסף הזה מיועד אך ורק לסולר למקוואות.
משה גפני: אני מבקש מעקב אחרי זה.
משה גפני: אני חושב שלא מספיקים 2 מיליון שקלים מכיוון שבשיפוי שנתנו השנה יש יותר כסף.
משה גפני: יכול להיות שאנחנו נצטרך להוסיף לזה כסף.
משה גפני: הכסף הזה מיועד אך ורק לשיפוי של הסולר למקוואות.
משה גפני: פניה מס' 1216.
עמית סדן: הפניה נועדה לביצוע שינויים פנימיים בתקציב רשות האוכלוסין וההגירה בהתאם לצורך בפועל.
משה גפני: פניה מס' 1217.
עמית סדן: הפניה התקציבית נועדה לביצוע שינויים פנימיים והתאמות - - -
משה גפני: מה עושים ב-601,000 שקלים?
משה גפני: למי נותנים את זה?
עמית סדן: יש פה העברות בין סעיפים של תתי ביצוע.
משה גפני: פניה מס' 1218.
עמית סדן: הפניה נועדה לתקצוב ועדת הבחירות המרכזית בסך של 14 מיליוני שקלים עבור היערכותה לבחירות.
משה גפני: בחירות עולות הרבה כסף.
משה גפני: פניות מס' 1219, 1221.
דורון סמיש: פניה תקציבית זאת נועדה להעברת סכום של 117,112,000 לתגבור תקציב השכר במשרד המשפטים.
משה גפני: למה צריך לתגבר להם את השכר?
דורון סמיש: כי בסוף השנה לוקחים תתי ביצוע - - -
משה גפני: מקבלים עוד עובדים?
משה גפני: נותנים להם עוד כסף?
דורון סמיש: לא.
משה גפני: פניה מס' 1220 – הוצאות משפטיות במשרד הפנים.
עמית סדן: הפניה נועדה לביצוע שינויים פנימיים של 2.4 מיליון שקלים עבור מימון הוצאות משפטיות במשרד הפנים.
משה גפני: פניות מס' 1222-1225.
דורון סמיש: פניה תקציבית זאת נועדה להעברת סכום של 16,407,000 שקלים לתגבור תקציב השכר בבית הנשיא, בחברי הממשלה ובמטה לביטחון לאומי.
משה גפני: אז מה עושים עם הכסף הזה?
דורון סמיש: מכסים את גירעון השכר של סוף השנה.
משה גפני: אין שינויים?
דורון סמיש: אין שינויים בכמות - - -
משה גפני: פניות מס' 1226, 1233, 1235, 1237.
דורון סמיש: פניה תקציבית זאת נועדה להעברת סכום של 181,397,000 שקלים לצורך תגבור השכר במשרד האוצר בהתאם לביצוע בפועל.
משה גפני: נותנים תוספת שכר?
משה גפני: אבל מורידים ממקומות אחרים.
דורון סמיש: מורידים מתתי ביצוע.
משה גפני: פניות מס' 1227-1230.
דורון סמיש: פניה תקציבית זאת נועדה לתקצוב סך של 26,269,000 שקלים ממשרד ראש הממשלה ו-10 מיליון מסעיף הוצאות שונות ו-16 מיליון מסעיף אוצר למשרד החוץ לצורך תגבור תקציב השכר בהתאם לביצוע בפועל.
דורון סמיש: כמו כן, פניה זאת מבצעת שינויים פנימיים בתקציב משרד ראש הממשלה שעיקרם תגבור תקציב השכר של המשרד בהתאם לביצוע בפועל.
דורון סמיש: בנוסף, פניה זאת מתגברת את תקציב הקניות בסך של 33 מיליון שקלים במשרד החוץ בהתאם לסיכום.
משה גפני: בהתאם לשכר כנ"ל?
דורון סמיש: לגבי השכר כנ"ל.
משה גפני: פניות מס' 1231, 1232.
דורון סמיש: פניה תקציבית זאת נועדה לתגבור סך של 1,840,000 שקלים לצורך יישום החלטת הממשלה מס' 1412 מיום 21.2.2010 בנושא העצמת תשתיות מורשת יהודית לאומית.
משה גפני: אישרנו גם בישיבה הקודמת אז מה עכשיו?
דורון סמיש: כל משרד נותן משלו.
משה גפני: זה לאיגום המשאבים?
משה גפני: פניות מס' 1234, 1236.
דורון סמיש: פניה תקציבית זאת נועדה לתגבור תקציב נתיב בסך של 8 מיליון בהתאם לסיכום בין המשרדים.
משה גפני: מה זה סיכום בין המשרדים?
משה גפני: למה עכשיו לקראת סוף התקציב?
עינת גרוסמן: אני מנתיב.
עינת גרוסמן: מטה נתיב נמצא כעת בתל-אביב והוא אמור לעבור למגדלי הבירה בירושלים.
עינת גרוסמן: הסכום הזה נועד למעבר: שכירות, אחזקות וכדומה.
משה גפני: פניות מס' 1238-1241.
רועי קונפינו: הפניה נועדה להעביר סכום של כ-111,000,000 שקלים לקרן לקליטת חיילים משוחררים לצורך תקצוב הקרן.
משה גפני: מי יודע כמה כסף אנחנו מעבירים היום?
משה גפני: זה על-פי החוק של חיילים משוחררים?
רועי קונפינו: על-פי החוק שתוקן בינואר האחרון והכפיל את מענק השחרור.
משה גפני: פניות מס' 1242, 1243.
מיכה פרלמן: זה המשך של הפניה הקודמת בענייני מערכת ההשכלה הגבוה.
מיכה פרלמן: העברנו פה אחד חצי מיליארד שקל להשכלה הגבוהה, רק אני לבד.
מיכה פרלמן: מה עכשיו?
מיכה פרלמן: יש עוד 17.9 מיליוני שקלים.
משה גפני: למה לא שמתם את זה שם?
מיכה פרלמן: זה הגיע באיחור ממשרד המדע.
מיכה פרלמן: לאותה תכנית רב שנתית.
משה גפני: פניה מס' 1244.
עמית סדן: הפניה נועדה לביצוע התאמות בתקציב השכר של רשות האוכלוסין וההגירה.
עמית סדן: אין פה תוספות.
משה גפני: פניה מס' 1245 – משרד הביטחון
רועי קונפינו: מדובר בהגדלה של הוצאה מותנית בהכנסה בסכום של כ-350 מיליון שקלים.
רועי קונפינו: זה אל מול הכנסות.
משה גפני: פניות מס' 1246, 1247, 1250, 1249.
מיכה פרלמן: הפניה נועדה להעביר 2.4 מיליון שקלים במזומן ו-7 מיליון שקלים בהרשאה להתחייב למשרד המדע עבור פרויקטים בתחום הסייבר מהמטה הקיברנטי ועוד תגבור של 900,000 שקלים בתקציב של המטה הקיברנטי בהתאם לסיכום בין משרד האוצר למטה.
משה גפני: פניה מס' 1248 – קופת חולים.
יוגב גרדוס: עוד כמה דקות צריכה להגיע עוד בקשה של בריאות ואז הם יסבירו יחד.
משה גפני: פניות מס' 1251-1252.
רועי קונפינו: מדובר בהעברה של 300,000 שקלים ממשרד ראש הממשלה למשרד הביטחון עבור הקמת בית כנסת באחת היחידות המסווגות של משרד הביטחון.
משה גפני: פניות מס' 1253-1260.
משה גפני: יוגב, הם מתלוננים במשרד החינוך שתהיה להם בעיה עם השכר כי זה מאושר רק היום.
יוגב גרדוס: אנחנו נעשה כל מאמץ.
משה גפני: אני לא עובד פה לבד.
משה גפני: להעביר את השכר של משרד החינוך ומשרדים אחרים.
יוגב גרדוס: זאת הסיבה שאנחנו עושים את הוועדה האחרונה היום ולא ב-31 לדצמבר כדי שיהיה לנו שבהוע להיערך.
משה גפני: דיבר איתי משה שגיא בטלפון בבוקר.
יוגב גרדוס: להתלונן זה תמיד מקדם.
משה גפני: הוא לא התלונן, אני מתלונן.
משה גפני: אני לא מתלונן, אני מבקש שתעשו כל מאמץ שלא יהיו תקלות ושלא יגידו משהו.
משה גפני: אני שחררתי הכול.
משה גפני: שחררתי גם את הקיצוץ הרוחבי וגם את הכסף האחר שעיכבתי.
שירלי באבד: עכשיו הכול יהיה בסדר.
שירלי באבד: הפניה נועדה לתקצב סך של 1,789,000,000 שקלים בהוצאה ו-270,000 שקלים בהרשאה להתחייב להתאמות סוף שנה בשכר המורים, הגננות ועובדי המטה בתקציב משרד החינוך, שנבעו בין היתר מיישום הסכם המסגרת במגזר הציבורי, העלאת שכר המינימום וכן יישום הסכם עוז לתמורה.
משה גפני: אמרת שתדאגו שהכול יהיה בסדר.
משה גפני: שלא יבואו אלי מורים ויגידו שבגללי הם לא קיבלו.
משה גפני: אם הם יבואו בטענות, אני אשלח אליך.
שירלי באבד: העניין סגור.
משה גפני: פניה מס' 1261 – הנציג עדיין לא הגיע.
משה גפני: פניה מס' 1263.
דורון סמיש: פניה תקציבית זאת נועדה לביצוע שינויים פנימיים בכמויות כוח האדם במשרד ראש הממשלה.
משה גפני: קיבלו עובדים?
דורון סמיש: להיפך, הפחיתו עובדים.
דורון סמיש: בעיקר מדובר על תגבור שעות אבטחה.
משה גפני: פניות 1264-1266.
שירלי באבד: הפניה נועדה לתקצב סך של 5.5 מיליון שקלים במשרד החינוך על-פי הפירוט הבא: 3 מיליון לחידוש מבנים, 1 מיליון לישיבות גבוהות ו-1.5 לתרבות יהודית.
משה גפני: זה הסכם קואליציוני של מישהו?
שירלי באבד: הסכם קואליציוני של ש"ס.
משה גפני: פניה מס' 1267.
מיכה פרלמן: הפניה נועדה לבצע שינויים פנימיים בתקציב משרד המדע כדי להתאים את זה לסוף שנה.
משה גפני: פניות מס' 1268, 1269.
אמיר אדרי: פניה תקציבית זאת נועדה לתקצב את פרמיית הסיכון הנובעת ממתן ערבות מדינה לגיוסי חברת החשמל בסך של 200 מיליון שקלים.
משה גפני: זה בעקבות הערבות שאישרנו?
אמיר אדרי: כן, וזה עדיין לא מלוא הסכום.
משה גפני: אבל הם עדיין מקבלים חשמל חינם.
אמיר אדרי: זה לא שלוב זה בזה.
משה גפני: פניה מס' 1248 – בריאות.
ערן הכהן: הפניה נועדה לסגור שנה בתקנת הסל ולהעביר את התמיכות לקופות חולים שחותמות בימים אלה על הסכמי הייצוב עד סוף שנת 2013.
משה גפני: ליצמן בעד?
ערן הכהן: ליצמן בעד.
משה גפני: פניה מס' 1261 – שינויים פנימיים במשרד הבריאות.
ערן הכהן: סגירת שנה בתקציב של המשרד.
ערן הכהן: התקציב עובר לסל הבריאות באחריות הקופות ולסל הבריאות באחריות המשרד וזה אותו דבר רק בסל התרופות שבאחריות המשרד.
משה גפני: סגן השר בעניין?
ערן הכהן: הכסף הזה ממש בשליטתו.
משה גפני: פניה מס' 1262.
משה גפני: תגידו מראש עם סגן השר נמצא בעניין והוא בעד.
ערן הכהן: אפשר להגיש מראש שהפניות האלה הגיעו מהמשרד.
ערן הכהן: הפניה נועדה לביצוע התאמות בתקציב הפעילות של בתי החולים הגריאטריים והפסיכיאטריים של משרד הבריאות.
משה גפני: פניות מס' 1270 עד 1276 – ייצוב עם קופות חולים השלמת סל הבריאות.
ערן הכהן: חשבתי שהסברתי קודם.
ערן הכהן: זה התקציב של הקופות לסגירת שנה והסכמי הייצוב עד סוף שנת 2013 שייחתם ממש בימים אלה.
משה גפני: פניה מס' 1277 – תקציב בתי החולים הממשלתיים.
רועי כפיר: הפניה נועדה לביצוע התאמות בתקציב של בתי החולים הכלליים של משרד הבריאות בהתאם לשינויי מחירים, הסכמי שכר והתאמות פנימיות.
משה גפני: אנחנו עדיין בפניה 1277.
רועי כפיר: אני אחזור.
רועי כפיר: מדובר פה בהתאמה של סוף שנה שנדרשת בהתאם לביצוע בפועל של בתי החולים.
רועי כפיר: הכנסות שהתקבלו וכדומה.
משה גפני: פניה מס' 1278 – בינוי והצטיידות.
רועי כפיר: הפניה נועדה לתקצוב הרשאה להתחייב לפרויקטים של בינוי והצטיידות במשרד הבריאות וכאלה שנתמכים על-ידי משרד הבריאות.
משה גפני: למה זה מגיע כל-כך מאוחר?
רועי כפיר: עד אתמול ועוד היום בבוקר, משרד הב ריאות עוד ביקש לבצע שינויים בתקציב שלו בכל היחידות.
משה גפני: מה זה הצטיידות, 27 מיליון?
רועי כפיר: יש שם הרבה פרויקטים.
רועי כפיר: בין השאר, MRI בבתי חולים ממשלתיים ולא ממשלתיים.
רועי כפיר: הצטיידות יותר קלה שמתבצעת בדרך-כלל בבתי חולים פריפריאליים.
רועי כפיר: חלק גם סכומים שהתבקשו וסוכמו פה מול חברי ועדה.
רועי כפיר: אפשר להביא פירוט, זה לא מעט סעיפים.
משה גפני: פניה מס' 1175 – ילדים ופנימיות.
ערן הכהן: הפניה נועדה להגדיל את ההוצאה המותנית להחזקת ילדים בפנימיות כתוצאה מהגדלת ההכנסה מהשתתפות הורים ורשויות מקומיות בסך של 3,600,000 שקלים.
ערן הכהן: העניין הזה של הגדלת הוצאה מותנית על חשבון הכנסות – בהתחלה מתכננים גביה של 5 מיליון ואז מאפשרים ליחידה להוציא 5 מיליון בתקציב.
ערן הכהן: אם מתגלה שיש גביה יתרה, למשל מההורים, הכסף לא הולך לתקציב המדינה אלא הוא נותן ליחידה להגדיל את הפעילות לאותם ילדים.
ערן הכהן: זאת הגדלה של הוצאה מותנית אל מול הגדלת הכנסות.
משה גפני: על סדר-היום: תקציב רשות ניירות ערך לשנת 2013.
משה גפני: אני מקדם בברכה את יו"ר הרשות, פרופ' שמואל האוזר.
שמואל האוזר: תודה רבה לך, כבוד היו"ר.
שמואל האוזר: בפתח דבריי אני רוצה לומר כמה הערות קצרות.
שמואל האוזר: הערה ראשונה היא, שהשנה יצאנו לדרך עם מפת דרכים, שוודאי שמעת עליה, שפורסת את כל מה שאנחנו הולכים לעשות בשנים הקרובות.
שמואל האוזר: חלק מהתהליכים קצרים יותר וחלקם ארוכים יותר.
שמואל האוזר: הם כוללים מה אנחנו רוצים לעשות בתחום הרגולאציה, בתחום פיתוח שוק ההון.
שמואל האוזר: מה אנחנו יכולים לעשות גם בתחום של הקלה בעומס רגולאטורי ככל שניתן לעשות את זה בלי לפגוע במשקיעים.
שמואל האוזר: זה תהליך שאנחנו עסקנו בו הרבה השנה והוא בעצם מורה הדרך שלנו בשנים הקרובות.
שמואל האוזר: הנקודה השנייה שאני רוצה לומר.
שמואל האוזר: אני רוצה להזכיר לכל הנוכחים שתקציב הרשות מקורו בגופים המפוקחים, הוא אינו בתקציב הממשלתי והוא לא נסמך על התקציב הממשלתי.
שמואל האוזר: הוא נסמך אך ורק על אגרות שאנחנו גובים מהגופים מפוקחים, כפי שמקובל בכל העולם.
שמואל האוזר: ועדת הכספים היא זאת שמאשרת לנו את התקציב, את ההוצאות, את ההכנסות וכן הלאה.
שמואל האוזר: אני רוצה גם להזכיר לכם שבאישור התקציב בשנה הקודמת הגענו פה עם בקשה, שוועדת הכספים תמכה בה, הצעה לעשות הנחות לכל הגופים המפוקחים ב-40%.
שמואל האוזר: זה היה 40% בשנתיים הראשונות, מהלך של 5 שנים – 40%, 40%, 30%, 30% ו-20%.
שמואל האוזר: אנחנו כבר סיימנו את השנה השנייה.
שמואל האוזר: התקציב המונח בפניכם הוא תקציב שכולל 30% הנחה בשנה הבאה.
שמואל האוזר: 40% היה השנה ו-30% בשנה הבאה, בדיוק לפי המתווה שנקבע על-ידי הוועדה.
שמואל האוזר: גם אנחנו, כמו כל הגופים האחרים, אנחנו ניצבים בפני תקציב גירעוני, אפילו מעבר לירידה וההפחתה שהיתה בגין ההנחות האלה.
שמואל האוזר: זה נובע מכך שגם הגופים שמפוקחים, יש לנו ציפיות למה שהם צריכים לשלם אבל הם שילמו פחות ממה שחשבנו.
שמואל האוזר: זה חלק מההתפתחויות הכלכליות.
שמואל האוזר: התקציב הזה לוקח בחשבון את העניינים האלה.
שמואל האוזר: לכן, התקציב עצמו, כפי שהוא מוצע בפניכם, הוא כולל בעצם עלייה מאוד מאוד קלה, מ-175 מיליון ל-178 מיליון, שזה פחות או יותר המדד.
שמואל האוזר: אני רוצה אמירה כללית.
שמואל האוזר: יש שני דברים שראוי להגיד בהקשר הזה.
שמואל האוזר: בכל הסעיפים יש כמעט ירידה.
שמואל האוזר: יש סעיף אחד שהוא עלייה.
שמואל האוזר: העלייה הזאת היא דווקא עלייה בשכר מ-90 ל-95 אבל היא לא נובעת מעליה בשכר ליחיד אלא היא נובעת מבקשה של הוועדה לגבי מיקור חוץ, שאנחנו נוותר על מיקור חוץ ונכניס עובדים.
שמואל האוזר: אכן הגענו להסכמה עם אגף התקציבים שאנחנו מוסיפים השנה 8 אנשים לרשות.
משה גפני: ביקשתי את זה בדיון בוועדה.
שגית אפיק: כן, בתקציב הקודם.
שמואל האוזר: כך עשינו והגענו להסכם במקום מיקור חוץ.
שמואל האוזר: זה משקף בעצם את העלייה, חוץ מהעליות שהן בדין.
שגית אפיק: אני מבינה שעדיין כל הנושא של רישוי יועצי השקעות ומנהלי תיקים הוא עדיין במיקור חוץ.
שגית אפיק: למשל, כל הנושא של הבחינות.
שמואל האוזר: אני לא קורא לזה מיקור חוץ.
שגית אפיק: זה לא נעשה בתוך הרשות.
שמואל האוזר: להיפך.
שמואל האוזר: בדיוק כמו אגף שוק ההון, גם אנחנו הוצאנו את התהליך הזה לגוף שמתמחה בעניין הזה.
שמואל האוזר: לכן גם ההוצאות שלנו קטנות.
שמואל האוזר: זה נובע מהעובדה שאנחנו רוצים גוף שהוא מתמחה רק בזה.
שמואל האוזר: הגוף הזה מטפל גם ביועצי השקעות ובמנהלי השקעות וגם ביועצי חברות ביטוח.
שמואל האוזר: הוא נותן שירות מלא.
שגית אפיק: בשנה קודמת באמת שאלנו על מיקור חוץ שהיה מיקור חוץ פרופר.
שגית אפיק: עכשיו אני שואלת על הנושא של רישוי יועצי השקעות.
שגית אפיק: למה לא לשמור את זה בתוך הרשות?
שגית אפיק: האם זה לא יותר נכון?
שגית אפיק: אתה אומר שזה נעשה כך גם באגף שוק ההון.
שגית אפיק: אני חושבת שיועצי מס ברשות מיסים כן שומרים את הבחינות אצלם.
עודד שפירר: אני המזכיר הכללי של הרשות.
עודד שפירר: אנחנו רוצים לאפשר גמישות תעסוקתית.
עודד שפירר: מדובר בשתי בחינות בשנה.
עודד שפירר: אין שום כדאיות כלכלית להעסיק עובדים אצלנו כדי שיעשו את הפעילות הזאת במהלך כל השנה ולכן זה הרבה יותר נכון.
עודד שפירר: אנחנו כמובן מפקחים גם על הרמה המקצועית ועל כל הפעילות מהתחלה ועד הסוף.
משה גפני: כמה עובדים יש ברשות?
עודד שפירר: העלייה בתקנים היא 216 עובדי רשות עד 224 עם התקנים הנוספים.
משה גפני: יש 224 עובדי רשות?
שמואל האוזר: כמו שאתה יודע זה מאושר על-ידי אגף התקציבים.
שמואל האוזר: אלה הדברים העיקריים.
טמיר כהן: רק להעיר שבניגוד לשנים קודמות התקציב הגיע לפני תום השנה.
שמואל האוזר: כן, לבקשתו של היושב ראש.
משה גפני: היו הרבה דברים שהיינו צריכים לעשות עם הרשות לניירות ערך בחקיקה ובתקנות.
משה גפני: מישהו החליט להקדים את הבחירות.
משה גפני: מי בעד אישור התקציב כפי שהוצג על-ידי יו"ר הרשות, הפרופסור שמואל האוזר?
משה גפני: התקציב אושר פה אחד.
משה גפני: אני מודה לכם ומאחל לכם הצלחה.
משה גפני: על סדר-היום: צו היטלי סחר (היטל יבוא הנובע מהסכם העדפה)(הוראת שעה), התשע"ג-2012.
יוליה לרנר שניר: אני מהלשכה המשפטית במשרד התמ"ת.
יוליה לרנר שניר: צו היטלי סחר בעצם משקף את ההסכם בין ישראל לבין ארה"ב בנושא יבוא של מוצרי חקלאות.
יוליה לרנר שניר: הצו אמור להיחקק מכוח חוק היטלי סחר.
יוליה לרנר שניר: הצו הקודם אמור לפקוע בסוף השנה הנוכחית ותחתיו יבוא הצו הנוכחי.
יוליה לרנר שניר: מבחינה מהותית לא חלו שינויים בין הצווים.
משה גפני: זה אותו צו של היטלי סחר כפי שהיה בשנה שעברה ובכל השנים.
משה גפני: מי בעד אישור הצו, ירים את ידו?
משה גפני: ערבות מדינה לחברת החשמל לגיוס חוב.
משה גפני: בבקשה, מי מציג את הבקשה לערבות?
דורון כהן: אני אציג את - - -
משה גפני: אדוני המנכ"ל, רק תקרב את המיקרופון.
דורון כהן: אדוני, יושב-ראש הוועדה, אנחנו מגישים – שר האוצר פנה אליך, שהוא מבקש לקבל את אישור ועדת הכספים למתן ערבות מדינה נוספת לחברה בהיקף של עד שני מיליארד שקלים.
דורון כהן: אנחנו דיברנו הרבה על הבעיות של חברת החשמל מתחילת השנה, והערבויות שניתנו בעקבות משבר הדלקים.
דורון כהן: משבר הדלקים החמיר גם את המצב הפיננסי הכולל.
דורון כהן: לכן, אנחנו החלטנו, ואם תרצה, מיד מר יהלי רוטנברג יפרט יותר.
דורון כהן: אנחנו רוצים לחזק את המצב הפיננסי של החברה לפני סוף השנה, כדי שהיא תוכל להיכנס לשנה החדשה במצב יותר טוב.
דורון כהן: זאת אומרת, אנחנו לא מדברים על התרוקנות.
דורון כהן: בעקבות,לא רק משבר הדלקים, אלא גם המשבר שהיה בחודשיים-שלושה האחרונים, החברה חייבת להראות רמת נזילות יותר גבוהה בכל סוכנויות הדירוג ונותני האשראי.
דורון כהן: היא לא יכולה להישאר עם כרית של מיליארד שקלים בלבד.
דורון כהן: היא לא יכולה להישאר בלי כסף לחלוטין.
דורון כהן: לכן, אנחנו רוצים להגדיל את מסגרת האשראי כדי שתהיה ודאות שהיא תוכל לפרוע את ההתחייבויות שלה בתחילת שנת 2013.
דורון כהן: אני רק רוצה, ברשותך, אדוני - -
דורון כהן: - - לפני שמתחילים, אני מרגיש חוב לוועדה, מכיוון ששאלתם את זה בישיבות הקודמות, לציין שבמהלך החודש האחרון משרד האוצר העביר לחברה 437 מיליון שקל מהכספים שנגבו מהפלשתינים, כספי מיסים.
דורון כהן: החוב לפני ההעברה היה 732 מיליון שקל.
דורון כהן: לאחר 437 מיליון שקל זה ירד ל-295 מיליון שקל או צריך היה לרדת בתחילת החודש.
דורון כהן: אבל יחד עם החוב שנצבר מאז ההעברות, החוב עומד היום על 340 מיליון שקל.
דורון כהן: אבל זו ירידה מאוד משמעותית.
דורון כהן: גם העברנו סכום מאוד משמעותי.
משה גפני: מר רוטנברג, אתה רוצה להוסיף?
יהלי רוטנברג: לא.
יהלי רוטנברג: אלא אם-כן הוועדה תרצה לשאול איזושהי שאלה.
יהלי רוטנברג: אוקי.
משה גפני: כאשר אבדתי אבדתי.
משה גפני: מה, אני לא אאשר את הערבות לחברת החשמל?
משה גפני: הרי דרשתי את כל השינויים שיהיו בחברה, את הרפורמה, אבל זה כנראה יהיה בממשלה הבאה.
משה גפני: השאלה היא, אם אני אהיה באופוזיציה, לחברת החשמל תהיה בעיה גדולה.
משה גפני: אם אני אהיה בקואליציה, אז אני אהיה יותר מתון.
עתניאל שנלר: אין מצב שתהיה באופוזיציה.
משה גפני: אל תהיה בטוח.
יפתח רון-טל: לא, אנחנו לא נותנים את דעתנו שתהיה - - -
משה גפני: אני לא מתכוון לשתוק עם העניין הזה, עם כל הרפורמה.
משה גפני: זה נמרח הרבה מדי זמן.
משה גפני: אבל בסדר, אני אתכם.
שלמה מולה: אפשר לקבל התייחסות לגבי התייקרויות עתידיות של חברת החשמל?
משה גפני: אולי חברת החשמל תשיב לזה?
שלמה מולה: כי לפי מה שכתוב פה, ברור שיהיו התייקרויות אבל זה יהיה מדורג.
שלמה מולה: אני רוצה לדעת מה זה אומר.
שלמה מולה: תסבירו לנו קצת.
דורון כהן: רשות החשמל נמצאת פה?
איתן פליס: כן.
איתן פליס: רואה החשבון איתן פליס מרשות החשמל.
איתן פליס: הנושא של סל הדלקים, החור שנוצר בתזרימי המזומנים של חברת החשמל כתוצאה מהיעדר הגז המצרי, הוא חור גדול למדי.
איתן פליס: ונוצר חוב משמעותי מהכיוון של צרכני החשמל לחברת החשמל בסכומים ניכרים.
משה גפני: מה השם שלך, אדוני?
איתן פליס: איתן פליס, רואה החשבון של רשות החשמל.
משה גפני: אתה לא סמנכ"ל שם או משהו?
איתן פליס: אני ראש אגף חשבונאות ובקרה.
משה גפני: ראש אגף, אוקי.
משה גפני: הנה, כן.
משה גפני: כן, יפה.
איתן פליס: כתוצאה ממשבר הגז המצרי נוצר חוב משמעותי של כספים שהחברה לא קיבלה אותם לכיסוי עלויותיה.
איתן פליס: את החוב הזה אנחנו בודקים, ועם סיום הבדיקה אנחנו נתייחס ונגיש הצעות כיצד לטפל בו.